《次韵子瞻凌虚台》
宋代·苏辙

弃我谓我远，求我谓我还。
我一尔则二，视此台上山。
山高上干天，独不照我颜。
无乃我自蔽，谁谓山则悭。
远望不见趾，近视不得鬟。
山实未始变，任子自择删。
北风吹南崖，山上秋叶斑。
道远又寒苦，皴裂辞难攀。
晴空卷朝云，照夜霜月弯。
强尔登此台，免尔超阓阛。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。